cyanic-selkie/wikianc huggingface dataset:
Jussi Jokinen
SM-liigassa Jokinen on pelannut yhteensä 237 runkosarjaottelua Oulun Kärppien riveissä vuosina 2001–2005 ja NHL:n työsulun aikana 2012–2013. Pudotuspeleissä Jokinen on tehnyt 46 ottelussa tehopisteet 9+9=18. Jokinen on voittanut Oulun Kärpissä kaksi jääkiekon SM-kultaa vuosina 2004 ja 2005. Jokinen pelasi urallaan yli 1500 ammattilaisottelua, joista yli tuhat NHL:ssä yhdeksässä eri seurassa.
Kärpät (2001–2005)
Jokinen aloitti jääkiekkoilun Kalajoen Junkkareissa, jossa hän harrasti nuorempana myös yleisurheilua. Junkkareista hän siirtyi Oulun Kärppiin. Jokinen vietti Kärpissä neljä kautta aikavälillä 2001–2005, ja voitti SM-kultaa kahdesti. Lisäksi hän paransi pistetilastojaan jokaisella kaudella.
Menestyksekkäällä viimeisellä kaudella Suomessa Jokinen vakiinnutti paikkansa A-maajoukkueessa. Lisäksi hän oli herättänyt kiinnostusta Pohjois-Amerikassa, ja Dallas Stars varasi Jokisen vuoden 2001 varaustilaisuudessa kuudennella kierroksella numerolla 192.
Dallas Stars (2005–2008)
Jokinen aloitti NHL:ssä kaudella. Tulokaskaudellaan Jokinen onnistui vakiinnuttamaan paikkansa Dallas Starsin joukkueessa. Runkosarjassa hän pelasi 81 ottelua tehopistein 17+38=55. Hän oli heti Dallasin päävalmentaja Dave Tippettin luottomies. Rangaistusminuutteja Jokiselle kertyi 30. Jokinen pelasi usein kakkos- tai kolmosketjussa yhdessä Niko Kapasen sekä Antti Miettisen kanssa. Pudotuspeleissä hän pelasi 5 ottelua tehoin 2+1=3.
Erityisesti Jokinen kunnostautui työsulun jälkeen käyttöön otettujen rangaistuslaukausten spesialistina. Jokisen yhdeksän maalin putki rangaistuslaukauksissa katkesi 18. maaliskuuta 2006, kun San Jose Sharksin maalivahti Vesa Toskala onnistui pysäyttämään Jokisen. Kokonaisuudessaan Jokinen pääsi yrittämään maalia rangaistuslaukauksesta 13 kertaa, ja onnistui niistä kymmenellä yrityksellä. Jokisen nähtiin tekevän rankkareissa joitakin huikeita harhautuksia, kuten esimerkiksi Forsberg-tyylinen kikka ohitse maalivahti Tim Thomasin.
Jokinen jatkoi hyviä otteitaan toisella kaudellaan 2006–2007 ja teki 48 pistettä. Starsissa pelasi tuolloin Jokisen lisäksi monta suomalaista kuten Jere Lehtinen, Antti Miettinen ja Niklas Hagman. Heinäkuussa 2007 Jokinen teki uuden kaksivuotisen sopimuksen Dallasin kanssa.
Jokinen aloitti kauden 2007–2008 Dallas Starsissa. 16. marraskuuta 2007 Jokinen teki neljä maalia, kun Stars voitti Colorado Avalanchen 6–1. Hän ehti tehdä Dallasissa 14 maalia, kunnes hänet kaupattiin siirtoajan viimeisenä päivänä suurkaupassa Tampa Bay Lightningiin, jonne siirtyivät myös maalivahti Mike Smith ja hyökkääjä Jeff Halpern. Dallas sai kaupassa maalivahti Johan Holmqvistin ja hyökkääjä Brad Richardsin.
Tampa Bay Lightning (2008–2009)
Jokinen pelasi kevään 2008 Tampa Bay Lightningin riveissä. Jokisesta tuli Tampan valmentaja John Tortorellan luottomies, sillä hän pelasi ykkösketjussa yhdessä Vincent Lecavalierin ja Martin St. Louisin kanssa. Hän ehti pelata vain 20 runkosarjaottelua, joissa hän tehtaili pisteet 2+12=14. Jäähyminuutteja kertyi vain neljä. Joukkue oli sekä oman konferenssinsa että myös divisioonansa viimeisellä sijalla, eikä pelannut kaudella pudotuspeleissä.
Carolina Hurricanes (2009–2013)
Kolmannessa NHL-seurassaan Hurricanesissa Jokinen debytoi 7. helmikuuta 2009 Phoenix Coyotesia vastaan pelatussa ottelussa. Jokinen pelasi loppukaudesta 25 ottelua, joissa tehopisteiksi jäivät 1+10=11. Pudotuspeleissä Jokinen pelasti uransa. Hän oli mukana 18 ottelussa tehopisteillä 7+4=11. Joukossa oli muutamia huikeita osumia. Jokinen ratkaisi ottelun New Jersey Devilsiä vastaan kun ottelua oli jäljellä vain 0,2 sekuntia, mikä oli NHL-historian myöhäisin voitto-osuma. Jokinen ohjasi kiekon maaliin, ohi Martin Brodeurin ja Hurricanes voitti 4–3. Jokista alettiinkin kutsua lempinimellä "The Finnish Finnisher". Carolina pääsi aina konferenssifinaaliin asti, missä se kuitenkin hävisi tulevaa mestaria Pittsburgh Penguinsia vastaan.
thumb|left|275px|Jokinen [[Carolina Hurricanes|Hurricanesissa vuonna 2011.]] Kaudella 2009–2010 Jokinen jatkoi Carolinassa. Hän pelasi pääosan kautta yhdessä tähtisentteri Eric Staalin tai Tuomo Ruudun kanssa. Suomen jääkiekkomaajoukkueen päävalmentaja Jukka Jalonen päätti jättää Jokisen ulos Vancouverin olympialaisista, mitä kritisoitiin paljon. Vihdoin Carolinassa arvostettiin Jokisen monipuolisuutta. Jokinen sai kauden alusta asti runsaasti luottoa ja kiitti kunniasta: hän iski uransa maali- ja piste-ennätykset joukkueessa, joka ei päässyt pudotuspeleihin. Hän teki 45 viimeisessä pelissä 45 pistettä. Jokinen ylitti kahdeksantena suomalaisena pelaajana historiassa 30 maalin rajan, kun hänen tehopisteikseen muodostuivat 30+35=65. Hän oli Hurricanesin paras maalintekijä runkosarjassa.
Jokinen lähti MM-kisoihin, joissa ei aivan yltänyt tasolleen. Carolinan ammattilaisjääkiekkotoimittajat palkitsivat hänet kaudesta 2009–2010 Carolina Hurricanesin MVP-palkinnolla.
Kaudella 2010–2011 Jokinen pelasi pääosin kakkosketjun laidassa, yhdessä Tuomo Ruudun ja Jeff Skinnerin kanssa. Vaikka Carolina jäi niukasti ulos pudotuspeleistä, pelasi Jokinen silti jälleen hyvän kauden. Hän teki 70 ottelussa tehot 19+33=52.
Jokinen solmi 30. kesäkuuta 2011 kolmen vuoden ja yhdeksän miljoonan dollarin sopimuksen Carolina Hurricanesin kanssa. Carolinan ammattilaisjääkiekkotoimittajat palkitsivat Jokisen Good Guy -palkinnolla hyvästä yhteistyöstä median kanssa kaudella 2010–2011.
Kaudella 2011–2012 Jokinen pelasi jälleen melko hyvän kauden. Hän teki 46 pistettä, joilla hän oli joukkueensa toiseksi tehokkain pelaaja.
NHL:n työsulun alkamisen varmistuttua syyskuussa 2012 Jokinen ilmoitti solmineensa Oulun Kärppien kanssa alustavasti kahdeksan ottelun mittaisen sopimuksen. Hän pelasi ensimmäisen ottelunsa SM-liigassa seitsemän vuoden tauon jälkeen, ja hän pelasi ottelussa joukkueensa ykkösketjussa Ivan Humlin ja Juha-Pekka Haatajan rinnalla Porin Ässiä vastaan. Jo ensimmäisessä ottelussaan Jokinen onnistui maalinteossa vieden Kärpät 3–0-johtoon ylivoimalla. Kahdeksassa SM-liigaottelussaan Jokinen keräsi yhteensä tehopisteet 2+8=10.
Pittsburgh Penguins ja Florida Panthers (2013–2017)
Heikon alkukauden jälkeen Carolina kauppasi Jokisen Pittsburgh Penguinsiin vuoden 2013 huhtikuun alussa. Penguins-debyytissään Jokinen iski joukkueensa ainoan maalin varsinaisella peliajalla ja voittomaalin rangaistuslaukauskilpailussa NY Rangersia vastaan.
Vuoden 2014 heinäkuussa Florida Panthers ilmoitti solmineensa Jokisen kanssa neljän vuoden mittaisen ja yhteensä 16 miljoonan dollarin arvoisen sopimuksen. Heinäkuussa 2017 Florida osti hänen sopimuksensa ulos.
Kausi 2017–2018
Heinäkuussa 2017 Jokinen solmi vuoden mittaisen sopimuksen Edmonton Oilersin kanssa. Koko joukkue menestyi huonosti alkukaudesta ja Jokinenkin teki vain yhden tehopisteen 14 ottelussa. Marraskuussa 2017 Oilers vaihtoi Jokisen Los Angeles Kingsin Michael Cammalleriin. Kingsissä rooli vakiintui nelosketjuun ja Jokisen mukaan hän pystyi pelaamaan annetussa roolissa hyvin, tehden 5 tehopistettä 18 ottelussa. Tammikuussa 2018 hänet laitettiin kuitenkin suojaamattomien pelaajien listalle, josta hänet poimi Columbus Blue Jackets. Siirtotakarajalla helmikuun lopussa 2018 Jokinen siirtyi yhdessä Tyler Motten kanssa Vancouver Canucksiin vaihdossa Thomas Vanekiin. Canucksissa Jokinen pelasi 14 ottelua tehden 10 tehopistettä 12.49 minuutin peliajalla per ottelu.
Kauden 2018–2019 alla Jokinen teki try out -sopimuksen Detroit Red Wingsin kanssa, mutta ei saanut harjoitusleirin päätteeksi sopimusta.
Lyhyt pesti Sveitsissä ja paluu Kärppiin (2018–)
Jäätyään ilman NHL-sopimusta Jokinen pysyi ilman seuraa marraskuuhun 2018 asti, jolloin hän teki kuukauden mittaisen sopimuksen Sveitsin toiseksi korkeimmalla sarjatasolla pelaavan Klotenin kanssa. Hän teki 7 ottelussa 12 tehopistettä.
Tammikuussa 2019 Kärpät ilmoitti solmineensa Jokisen kanssa loppukauden mittaisen sopimuksen. Kärpät voitti runkosarjan selvästi, ja Jokinen pelasi 14 ottelua tehden 20 tehopistettä. Pudotuspeleissä Kärpät eteni finaaliin, jossa se hävisi HPK:ta vastaan seitsemässä ottelussa. Jokinen teki pudotuspeleissä 9 tehopistettä 16 ottelussa.
Maajoukkue
Jokinen on pelannut kuusi kertaa MM-kisoissa ja kahdesti olympialaisissa. Vuonna 2006 Jokinen oli voittamassa sekä olympiahopeaa että MM-pronssia. Toisen MM-pronssinsa hän saavutti Kanadassa pelatuissa MM-kisoissa 2008. Päävalmentaja Jukka Jalosen päätöstä jättää Jokinen valitsematta Vancouverin olympialaisiin kritisoitiin paljon. Jokinen oli kuitenkin mukana MM-kisoissa 2010 Kölnissä, Saksassa ja hän oli mukana myös vuonna 2012 jääkiekon maailmanmestaruuskilpailuissa. Vuonna 2014 Jokinen oli myös voittamassa olympiapronssia Sotšin talviolympialaisissa. Hän oli Suomen joukkueen kapteeni Tšekin MM-kisoissa 2015. Kevään 2016 MM-kisoissa Jokinen saavutti MM-hopeaa.
Yksityiselämä
Jussi Jokinen meni naimisiin vuonna 2007 lääketieteellisessä opiskelevan Sallan kanssa. Jussin pikkuveli Juho Jokinen pelasi omalla urallaan yli 200 ottelua puolustajana SM-liigassa.
Valokaari
thumb|250px|3kV valokaari kahden naulan välissä. thumb|250px|Valokaaria [[teslamuuntajalta.]] Valokaari on fysikaalinen ilmiö, joka syntyy, kun kahden elektrodin välinen sähkökenttä nousee niin suureksi, että sähkövirta purkautuu (tavallisesti) sähköä heikosti johtavan materiaalin kuten ilman läpi. Voimakas sähkökenttä ionisoi ilman molekyylejä, joista siis tulee virran kulkemisen mahdollistavia varauksenkuljettajia, eli tavallisesti sähköä eristävä ilma muuttuu sähkövirtaa johtavaksi. Näin elektrodien välille syntyy sähköä johtava kanava, jota sähkövirran aiheuttama kuumuus ylläpitää.
Valokaari voi sytyttää palamaan kaasuja ja hiukkasia ja aiheuttaa voimakkaita radiotaajuisia häiriöitä. Valokaarta käytetään hitsauksessa ja metallien sulatuksessa valokaariuunissa tarvittavan korkean lämpötilan aikaansaamiseen, sitä käytetään myös bensiinimoottoreiden sytytyksessä.
Sähkövoimatekniikassa käytetään muun muassa valokaarireleitä suojaamaan kojeistoja valokaaripurkauksien aiheuttamilta tuhoilta.
Kuluttajaluotto
Kuluttajaluotto tarkoittaa Suomessa luottoa, jonka elinkeinonharjoittaja myöntää kuluttajalle lainana tai maksulykkäyksenä tai muuna vastaavana taloudellisena järjestelynä. Kuluttajaluotoista säädetään kuluttajansuojalaissa.
Lehtivihreät
Lehtivihreät on entinen vuonna 1992 Haapajärvellä perustettu yhtye. Yhtye syntyi Haapajärven nuorisotalolla Who can explain? -yhtyeen treenien tupakkatauolla. Lahtelainen levy-yhtiö, Levy-Yhtiö (mm. Apulanta, Tehosekoitin, Punaiset messiaat), kiinnostui yhtyeestä saatuaan käsiinsä yhtyeen ensimmäisesen omakustanne-EP:n ja kiinnitti yhtyeen talliinsa. Lehtivihreät julkaisi kolme pitkäsoittoa ja useita singlejä, joista "Huono elämä" (1997) ylitti kultamyyntirajan 5000 kpl ja ylsi virallisen singlelistan kakkossijalle. Yhtye oli tunnettu tiuhasta ja tiukasta keikkailustaan ja esiintyi muun muassa Provinssirockissa, Ilosaarirockissa sekä Helsingin juhlaviikoilla.
Kuluttajaluotto
Kuluttajaluottoja koskevat Suomessa muista luotoista poikkeavat säädökset. Kuluttajaluottoja ovat muiden muassa asuntolaina, opintolaina ja kulutusluotto. Kuluttajaluottojen sääntely ei koske korottomia luottoja, sosiaalisia luottoja eikä panttilainauslaitoksen myöntämiä luottoja. Asuntolainat ovat kulutusluottoja, mutta niitä koskevat erityissäännökset.
Lehtivihreät
Lehtivihreät toimi alkuperäisessä kokoonpanossaan vuosina 1992–1998, jonka jälkeen pääasiallinen lauluntekijä Juha Laulumaa lähti yhtyeestä. Tämän jälkeen yhtye jatkoi kolmimiehisenä ja muutti tyyliään enemmän iskelmälliseksi. Lehtivihreät hajosi vuonna 2003. Yhtye ilmoitti kesällä 2021 tekevänsä paluun Lappenrannassa järjestettävillä LPRHC-festivaaleilla.
Kuluttajaluotto
Käsitteitä
Jatkuva luotto tarkoittaa kuluttajaluottoa, joka on jatkuvasti kuluttajan käytettävissä ennalta sovittuun luottorajaan asti ilman luotonantaja erillistä luottopäätöstä.
Kertaluotto tarkoittaa muuta kuluttajaluottoa kuin jatkuvaa luottoa.
Leninin kunniamerkki
thumb|Leninin kunniamerkki
Kuluttajaluotto
Käsitteitä
Hyödykesidonnainen luotto on kulutushyödykkeen hankkimista varten myönnettävä kuluttajaluotto. Sen antaa myyjä itse tai joku muu taho.
Osamaksukauppa tarkoittaa tavarakauppaa, jossa kauppahinta suoritetaan erissä. Jos hintaa ei makseta sopimuksen mukaisesti, myyjällä on oikeus ottaa tavara takaisin.
Leninin kunniamerkki
Neuvostoliiton sankari tai sosialistisen työn sankari -arvonimen saaneet henkilöt saivat aluksi Leninin kunniamerkin, mutta näille tunnustuksille luotiin oma mitali. Kunniamerkki voitiin myöntää myös kaupungeille, yhtiöille, tehtaille, maantieteellisille alueille ja sotilasyksiköille. Ensimmäisen kunniamerkin sai 23. toukokuuta 1930 Komsomolskaja pravda -sanomalehti. Talvisodan ansioista myönnettiin 735 Leninin kunniamerkkiä.
Kuluttajaluotto
Säännöksiä
Kulutusluottojen markkinointia on rajoitettu. Luoton myöntäminen ei saa olla pääasiallinen markkinointikeino markkinoitaessa muita kulutushyödykkeitä. Kuluttajaluottoa ei saa markkinoida niin, että se selvästi heikentäisi kuluttajan kykyä harkita luoton ottamista huolellisesti. Kiellettyä on markkinoida luottoa esimerkiksi riskittömänä tai huolettomana ratkaisuna talousongelmiin.
Kulutusluotosta on ilmoitettava seuraavat tiedot: korko ja muut kustannukset, niin sanottu todellinen vuosikorko, luoton määrä tai luottoraja, luoton kesto, luoton ja luottokustannusten yhteismäärä sekä maksuerien määrä. Tietyn hyödykkeen ostoon mainostetussa luotossa on ilmoitettava käteishinta ja mahdollinen käsiraha. Jos luoton saamisen edellytyksenä on jonkin lisäpalvelun kuten vakuutuksen hakkiminen, siitä on ilmoitettava. Korkoa ja maksuja kuluttajaluotosta saa periä vain sen mukaan, mitä sopimuksella on sovittu. Muita maksuja tai korvauksia ei voi periä.
Luotonantajan on selvitettävä kuluttajan henkilöllisyys ja arvioitava hänen luottokelpoisuutensa.
Kuluttajaluottosopimus on tehtävä kirjallisesti ja kuluttajalle on annettava siitä oma kappale. Sähköinen sopimus on sallittu, jos kuluttaja voi tallentaa ja toisintaa sen muuttumattomana. Sopimuksen sisältö on laissa määrätty. Kuluttajalla on oikeus perua sopimus 14 päivän kuluessa; asuntoluottoa perumisoikeus koskee vain, jos luottoa on tarjottu koti- tai etämyynnissä.
Kuluttajaluottoa ei saa antaa yöllä. Jos kuluttajaluottoa on haettu kello 23:n ja 7:n välillä, rahat saa maksaa kuluttajalle vasta kello 7:n jälkeen.
Luoton maksaminen ja perintä
Kuluttaja saa maksaa kuluttajaluoton takaisin ennen sen erääntymistä. Maksun voi tehdä joko kokonaan tai osittain. Kiinteäkorkoisissa luotossa luotonantaja voi periä korvausta ennenaikaisesta takaisinmaksusta. Tähän on kuitenkin poikkeuksia. Korvauksesta asuntoluoton ennenaikaisesta takaisinmaksusta on omat säädöksensä.
Jos luotto jää maksamatta, luotonantaja voi periä sitä itse tai antaa sen perittäväksi. Perintätoimiston on annettava kirjallinen maksuvaatimus. Tuomioistuimessa maksua voi yleensä vaatia vasta, kun maksuvaatimus on lähetetty ja siinä mainitut maksuaika ja huomautusten esittämisaika ovat päättyneet. Kuluttajan on maksettava perinnästä aiheutuvat kohtuulliset kulut. Ne on maksettava riippumatta siitä, periikö maksua luotonantaja itse vai perintätoimisto.
Kuluttajaluoton vanhentumisaika on kolme vuotta eräpäivästä. Jos luotto maksetaan erissä, kunkin maksuerän vanheneminen alkaa erikseen sen erän eräpäivästä. Vanhentuminen kuitenkin katkeaa eli alkaa alusta, kun kuluttaja maksaa velkaa tai muuten tunnustaa velan, tai kun luotonantaja muistuttaa velasta tai vaatii suoritusta. Katkeaminen tapahtuu muulloinkin, muun muassa silloin, kun velkaa käsitellään oikeudessa tai ulosotossa.
Mario Strikers: Charged Football
Mario Strikers: Charged Football (myös lyhyemmin Mario Strikers Charged) on Next Level Gamesin kehittämä ja Nintendon julkaisema jalkapalloaiheinen urheilupeli. Peli on julkaistu vuonna Wiille. Peli eroaa tavallisesta jalkapallosta monella tavalla: oikean jalkapallon säännöt on unohdettu, joukkueilla on maalivahdin lisäksi 4 kenttäpelaajaa, ottelun pituus on 1 – 5 minuuttia, pallo on metallinen ja pelaajat voivat tehdä superlaukauksia sekä riistää pallon muista Mario-peleistä tutuilla esineillä. Peli on Mario Smash Footballin jatko-osa.
Pelaaminen
Pelin idea on sama kuin oikeassakin jalkapallossa, vaikkakin peli on hyvin epärealistinen. Suurimpina eroina voidaan pitää runsaasti pienempää kenttää ja tuomaroinnin sekä sääntöjen puuttumista. Jalkapallonakin toimii metallinen kuula, eikä nahkapallo. Pelaajat saattavat heittäytyä myös väkivaltaisiksi: esimerkiksi rajuilla taklauksilla voi riistää pallon vastustajalta.
Pelissä pelaajat voivat saada erilaisia esineitä, joilla pysäyttää vastustajansa. On esimerkiksi punaisia kilpiä, jotka raivaavat kaikki esteet tieltään sekä Chain Chomp, joka jahtaa ja kaataa vastustajan joukkueen pelaajia. On myös mahdollista saada Power Upeja, kuten tähtiä ja turbosieniä, ja kapteenien erikoiskykyjä, kuten marion muuttuminen jättiläiseksi. Näitä saa lähinnä vastustajan rajujen taklauksien takia.
Kaikki kapteenit voivat tehdä Mega Striken eli eräänlaisen superlaukauksen, joka tehdään pitämällä B-painiketta pohjassa tarvittavan ajan. Silloin näkyviin tulee mittari, jonka osoitin pysäytetään B-painikkeella kahdesti pallojen määrän ja nopeuden säätämiseksi. Pelaaja nousee korkealle ilmaan ja laukaisee useita palloja. Tämän jälkeen toinen pelaaja yrittää torjua laukauksia Wii Remoten avulla. Sivuhahmot eivät voi tehdä Mega Strikejä, tosin ne voivat tehdä omia superlaukauksiaan, skillshoteja. Skillshot on kuin tavallinen laukaus, mutta sillä on jonkinlainen erikoisominaisuus. Se saattaa esimerkiksi sytyttää maalivahdin hanskat tuleen tai sähköttää maalivahdin. Jokaisella pelaajalla on erilainen skillshot.
Kun palloa syötellään, siihen latautuu energiaa, ja on helpompaa tehdä maali. Energiaa voi ladata myös pitämällä B-painiketta pohjassa ja syöttämällä, ennen kuin pelaaja laukaisee. Pelin päätyttyä tasatilanteessa käynnistyy jatkoaika. Se toimii maalista poikki- periaatteella, eli jommankumman joukkueen tehdessä maalin peli loppuu.
Stadionit
Pelissä on 17 stadionia, joista jotkut täytyy avata yksinpelitilassa. Jotkin stadionit ovat ns. Classiceja, eli ne ovat samoja, kuin Mario Smash Footballissa, pelin edeltäjässä. Joillain stadioneilla on erityisominaisuuksia. Thunder Islandin tuuli voi työntää pelaajia kentältä, sillä sillä ei ole sähköaitaa. Joillain stadioneilla on esteitä kuten The Sand Tombin kivet ja hiekka, joka hidastaa kulkua. Classic-stadionit eivät ole aivan samoja kuin Mario Smash Footballissa. Esimerkiksi Bowser Stadiumissa näkee stadionin ulkopuolelle avaruuteen, stadionit ovat pimeämpiä ja maalit ovat erilaiset.
Domination-tila
Domination-tilassa pelaaja pelaa ystävyysottelun tietokonetta tai toista pelaajaa vastaan. Pelaaja valitsee joukkueensa ja stadionin, joilla haluaa pelata. Tässä tilassa sääntöjä voi muuttaa jonkin verran, ja tietokoneen taitotason voi valita. Domination-tilassa voi pelata yhdestä neljään pelaajaa.
Road to the Striker Cup
Road to the Striker Cup on pelitila, jossa kilpaillaan Fire, Crystal ja Striker Cupissa. Pelaaja pelaa ensin alkusarjan ja sitten finaalit, jos on menestynyt tarpeeksi hyvin alkusarjassa. Turnauksia voittamalla saa kapteeneja ja uusia stadioneita käyttöönsä Domination-tilaan. Sääntöjä ei voi muuttaa tässä tilassa. Ennen turnauksen aloittamista pelaaja valitsee turnauksen Normal- tai Extreme-vaikeusasteen. Vaikeustasoa ei voi muulla lailla muuttaa. Road to the Striker Cupissa voi pelata yhdestä neljään pelaajaa.
Striker Challenges
Striker Challangesissa pelaaja pelaa erilaisissa ottelutilanteissa, ja yrittää päästä tiettyyn tavoitteeseen, kuten jatkoajalla voittamiseen tai selvästä tappioasemasta nousemiseen. Eri tasoja voittamalla pelaaja saa Player Cardeja, joilla voi muuttaa sääntöjä Domination-tilassa.
Nintendo Wi-Fi-tila
Mario Strikers: Charged Football on Wiin toinen peli, joka käyttää Nintendo Wi-Fi Connectionia Pokémon Battle Revolutionin ollessa ensimmäinen.
Nintendo Wi-Fi-tilassa on kaksi eri tilaa: Ranked, eli pelaaja voi pelata satunnaista pelaajaa vastaan, ja Friendly, jossa pelaaja pelaa Wii friend-ystävää vastaan. Ranked-tilassa pelaaja saa tuloksesta pisteitä, joiden mukaan hän sijoittuu listalle. Ranked-tilassa sääntöjä ei voi muuttaa, kun taas Friendly-tilassa pelattaessa niitä voi muuttaa saman verran kuin Domination-tilassa.
Muut tilat
Strikers ABCssa pelaaja voi opetella pelaamaan erilaisten oppituntien avulla. Pelaaja valitsee oppitunnin ja yrittää läpäistä sen. Pelissä on myös palkintosali, jossa pelaaja voi katsella turnauspalkintojaan ja Striker Challangeseista voittamia Player Cardejaan.
Hahmot
Hahmoja on kahdenlaisia: kapteeneja ja sivuhahmoja. Maalivahtia ei voi valita – se on aina Kritter.
Joukkueiden kapteeneilla on tärkeä rooli pelissä. Näillä pelaajilla on omat erikoiskykynsä, jotka vaikuttavat suoraan otteluiden lopputulokseen. Pelissä voi pysäyttää vastustajan esimerkiksi muuttamalla Marion Super-Marioksi tai jäädyttää vastustajasi Prinsessa Peachin valokuvauskyvyllä. Joukkueeseen voi valita yhden kapteenin 12 eri hahmosta ja 3 joukkuepelaajaa 8 erilaisesta hahmosta.
Hahmojen ominaisuudet vaihtelevat. Pelaajien ominaisuuksia kuvataan diagrammeilla. Hahmot ovat joko ominaisuuksiltaan tasaisia, kuten Mario tai Koopa, tai niillä on hyviä ja huonoja puolia. {|-
Arvostelut
Peliä on arvosteltu useilla internetsivuilla ja lehdissä. Sen yksinpelitilojaon kritisoitu liian yksipuolisiksi ja helpoiksi, mutta moninpeliä on kehuttu. Se sai arvosanan 7 tilt.tvn arvostelussa. IGN UK:lta se sai 8.7 kymmenestä, ja se sai Eurogamerilta 8/10. Pelit-lehden arvostelussa se sai 82 sadasta pisteestä.
Mätäsrikko
Mätäsrikko (Saxifraga cespitosa, myös S. groenlandica) on pienikokoinen rikkokasveihin kuuluva pohjoisten alueiden kasvi. Suomessa laji on tyypillinen vain maan pohjoisosissa ja on rauhoitettu luonnonsuojeluasetuksessa Oulun läänin eteläpuolella.
Ulkonäkö ja koko
pienoiskuva|vasen|220px|Mätäsrikko. Nimensä mukaisesti mätäsrikko mätästää tiheästi. Kasvin varret ovat pystyjä ja 5–15 cm korkeita. Maanpinnan lähellä olevat ruusukelehdet ovat vastapuikeita, leveäruotisia, nystykarvaisia sekä 3–5-liuskaisia tai isohampaisia. Varsilehdet ovat tasasoukkia ja usein liuskattomia. Kaksineuvoinen kukka on väriltään valkoinen ja vihertäväsuoninen. Kukan verhiö ja teriö ovat viisilehtisiä. Heteitä on 10 kappaletta. Emiö on kaksilehtinen ja enintään tyvestä yhdislehtinen, emilehtien tyvellä on mesisuomuja. Mätäsrikko kukkii Suomessa heinä-elokuussa.
Mätäsrikko saattaa risteytyä samoilla kasvupaikoilla papelorikon (S. granulata) kanssa.
Levinneisyys
Mätäsrikko on tyypillinen laji Grönlannissa, Islannissa, Huippuvuorilla, Norjan ja Ruotsin vuoristoseuduilla sekä Kanadassa. Satunnaisemmin lajia tavataan lähinnä arktisella alueilla ja vuoristoseuduilla Suomesta itään läpi Venäjän Tyynellemerelle saakka, Alaskassa ja Kalliovuorten alueella. Suomessa mätäsrikon suurimmat esiintymät ovat Enontekiön Kilpisjärvellä, Utsjoella ja Kuusamossa. Lajia on tavattu paikoin myös muualla Lapissa. Etelämpänä laji on hyvin harvinainen ja sitä on tavattu vain muutamalta paikalta Savosta ja Uudeltamaalta.
Elinympäristö
Mätäsrikko on kalkinsuosija. Lajia tavataan kalliohyllyillä ja kallionraoissa.
I/O-moduuli
I/O-moduuli (tulo/lähtömoduuli, signaalimoduli) on laite, jolla ohjelmoitava logiikka (PLC) liitetään muihin laitteisiin, erityisesti kenttälaitteisiin. I/O-moduulin sijaan ohjelmoitavassa logiikassa voi olla integroituja tulo- ja lähtöportteja. Näihin tuloihin tai lähtöihin on kytketty tyypillisesti kentällä olevia antureita (paine- ja lämpötilamittauksia jne.) ja toimilaitteita (moottorin käynnistimiä, solenoideja, merkkivaloja, venttiileitä jne.).
Kongressi-Puola
Puolan kuningaskunta, epävirallisesti Kongressi-Puola , oli Wienin kongressissa vuonna 1815 Napoleonin sotien päätteeksi perustettu Venäjän keisarin alainen epäitsenäinen valtiomuodostelma vuosina 1814–1915. Tämä kuningaskunta on Puolan kaikkiaan viidestä historiallisesta kuningaskunnasta järjestyksessä toinen. Näistä kuningaskunnista tämä on toinen epäitsenäinen.
Kongressi-Puolan korkein hallintoviranomainen ei ollut enää venäläinen varakuningas, vaan Venäjän keisari suoraan personaaliunionissa aina vuoteen 1867, ja sen jälkeen se oli erikoishallinnollinen maakunta. Puolan toisen Venäjän vastaisen kapinan jälkeen vuonna 1867 siitä tuli perustuslaillisesti Venäjän keisarikuntaan kuuluva maakunta. Puolan sulauttamisesta elimelliseksi osaksi Venäjän keisarikuntaa vuodesta 1905 alkaen seurasi, että puolalaisilla oli myös pieni valtiopäiväedustus Venäjän valtakunnanduumassa.
Kongressi-Puolan alkuvaihe
Puolalla oli aluksi Suomen suuriruhtinaskuntaa laajempi autonomia, koska sillä oli muun muassa itsenäinen sotalaitos, joka käytti 1/3–2/5 alueella perityistä veroista. Se oli palkka-armeija, jolla oli 30 000 sotilasta. Armeijan lippuna oli Puolan lippu, univormut puolalaiset sekä komentokielenä puola.
Puolan kuningaskunta ajautui ristiriitoihin Venäjän kanssa vuonna 1820, kun Puolan valtiopäivälaitos sejm kieltäytyi hyväksymästä hallitsijan, Venäjän keisari Aleksanteri I:n esittämiä lakeja. Aleksanteri I vastasi tähän lykkäämällä sejmin koolle kutsumista vuoteen 1825.
Puolalaisten Venäjän vastainen oppositio ryhmittyi aluksi vapaamuurariliikkeeseen, jonka Aleksanteri I kielsi vuonna 1821 koko Venäjän keisarikunnassa ja siihen kuuluvilla alueilla. Tämän jälkeen majuri Walerian Łukasiński perusti Kansallisen vapaamuurariliikkeen (Wolnomularstwo Narodowe), jonka tarkoituksena oli itsenäistää Puolan kuningaskunta Venäjän keisarikunnasta täysin. Liike paljastui ja Lukasinski vangittiin. Wolnomularstwo Narodowen työtä jatkoi uusi oppositioliike, eversti Seweryn Krzyżanowskin johtama isänmaallinen seura (Towarzystwo Patriotyczne). Tämänkin seuran jäsenet vangittiin. Koska Puolan oppositio oli ollut yhteydessä dekabristeihin, Aleksanteri I:n veli Nikolai I suhtautui keisariksi noustuaan koko Puolaan epäluuloisesti. Hän määräsi vuonna 1827 Towarzystwo Patriotycznen jäsenet vangittaviksi, mihin sejm ei suostunut. Nikolai I julisti puolalaisen tuomioistuimen päätöksen mitättömäksi, ja karkotti vangitut salaliittolaiset kahleissa Siperiaan.
Vuonna 1829 kolmas salaseura suunnitteli Nikolai I:n murhaamista hänen Puolan-vierailunsa ja Puolan kuninkaaksi kruunaamisensa aikana. Puolalaisten upseereiden suunnitellessa attentaatteja ja itsenäisyystaistelua Venäjää vastaan, Suomessa oltiin lojaaleja. Suomalainen kapteeni Johan Munck oli valvonut viiden dekabristijohtajan teloitusta Pietari-Paavalin linnoituksessa.
Euroopan nationalismi ja Puolan kapina 1830–1831
Vuoden 1830 Ranskasta ja Yhdistyneistä Alankomaista alkunsa saaneet liikehdinnät johtivat Ranskassa Bourbon-sukuisen kuninkaan Kaarle X:n pakenemiseen ulkomaille ja Orléansin herttuan Ludvig Filipin valitsemiseen Ranskan kuninkaaksi. Belgiassa radikalisoituminen johti kapinaan Hollannin kuningashuonetta vastaan ja Belgian itsenäistymiseen. Saman vuoden marraskuussa myös Puolassa alkoi aseellinen kansannousu.
Venäjä pelkäsi radikalismia, koska se horjutti Wienin kongressin vuonna 1815 aikaansaamaa haurasta tasapainoa. Venäjä valmistautui tukemaan asevoimin vanhan vallan palauttamista, Wienin kongressin laillisuusperiaatteen mukaisesti. Puolalaiset upseerit pelkäsivät joutuvansa taistelemaan vuosien 1807–1813 liittolaisiaan ranskalaisia vastaan Venäjän puolesta ja nousivat kapinaan. Venäläiset karkotettiin maasta, keisari Nikolai I:n julistettiin menettäneen kruununsa ja kenraali J. Chłopicki nimitettiin Puolan diktaattoriksi. Venäläiset joukot kuitenkin valloittivat kenraali Paskevitšin johtamina Varsovan uudestaan syyskuussa 1831, minkä jälkeen Puolan kuningaskunnan valtiosääntö kumottiin.
Autonomian poistaminen
Myöhemmin keisari Aleksanteri II lupasi myöntää puolalaisille laajan autonomian ja oikeuden perustaa kansallisia oppi­laitoksia. Maassa oli kuitenkin jatkuvasti rauhatonta, ja tammikuussa 1863 alkoi aseellinen kansan­nousu. Kun käskynhaltijaksi lokakuussa 1863 tuli kreivi Fredrik Vilhelm Berg, kapina kukistettiin lopullisesti. Tämän jälkeen Venäjän hallitus vapautti puolalaiset talon­pojat maa­orjuudesta, mutta lakkautti samalla Puolan autonomian kokonaan. Puolaa sanottiin tästä lähtien virallisesti Veikselin aluepiiriksi, ja sitä ryhdyttiin venäläistämään. Puolan kielen käyttö koulujen opetus­kielenäkin kiellettiin, joskin vuodesta 1905 lähtien se sallittiin jälleen yksityisissä kouluissa.
Kuvernementit
Vuonna 1893 Kongressi-Puola oli jaettu hallinnollisesti seuraaviin kuvernementteihin:
Heidi Schmid
Heidi Schmid (s. 5. joulukuuta 1938) on entinen saksalainen miekkailija ja olympiavoittaja.
Vasenkätinen Schmid voitti florettimiekkailun olympiakultaa Roomassa 1960. Hän voitti olympiaturnauksessa 18 ottelua ja hävisi vain kaksi, joista toisen varmistettuaan jo kultamitalinsa. Joukkuekilpailussa hän kuului neljänneksi sijoittuneeseen Saksan joukkueeseen. Tokion 1964 olympialaisissa hän sai joukkuekilpailussa pronssia. Méxicossa 1968 Schmid sijoittui henkilökohtaisessa kilpailussa seitsemänneksi ja joukkuekilpailussa viidenneksi.
MM-kisojen henkilökohtaisessa kilpailussa Schmid voitti kultaa Torinossa 1961 ja hopeaa Pariisissa 1957. MM-kisojen joukkuekilpailussa hän saavutti parhaimmillaan hopeaa.
Tiia Haverinen
Tiia Haverinen (o.s. Ilmanen, s. 21. syyskuuta 1990) on entinen suomalainen näyttelijä, joka on esiintynyt televisiosarjoissa Salatut elämät ja Kotikatu. Sittemmin hän on työskennellyt kauneusyrittäjänä.
Salatuissa elämissä Haverinen esitti teini-ikäiseksi kasvanutta Sofia Salinia vuosina 2007–2008. Syksyllä 2009 hän liittyi Kotikatu-sarjaan, jossa hänen roolihahmonsa oli Susanna Blom. Haverinen jätti sarjan omasta tahdostaan alkuvuodesta 2011 ja hänen roolihahmonsa näyttelijäksi vaihtui Iris Nylund.
Haverisen pikkusisko Janna Ilmanen on myös näytellyt Salatuissa elämissä Aino Kaukovaaran roolissa vuosina 2008–2010.
Tiia Ilmanen meni naimisiin Teemu Haverisen kanssa ja vahtoi sukunimensä Haveriseksi. Parin ensimmäisen lapsi syntyi huhtikuun lopussa vuonna 2014. Perheen perustamisen jälkeen Haverinen on keskittynyt perheensä ohella opiskelemaan merkonomiksi ja näyttelemisen hän on vaihtanut kosmetologin työhön. Vuonna 2011 hän ryhtyi Vantaalla kauneusyrittäjäksi.
Maia (mytologia)
thumb|right|250px|Hermes ja Maia, yksityiskohta attikalaisesta punakuvio[[amforasta, noin 500 eaa.]] Maia oli kreikkalaisessa mytologiassa vanhin plejadeista, Atlaan ja Pleionen tyttäristä. Hän asui sisariensa kanssa Kyllenen vuorella Arkadiassa, ja heitä kutsutaankin joskus vuorinymfeiksi, oreadeiksi. Maian kerrottiin olleen vanhin, kaunein ja ujoin sisaruksista.
Zeus saattoi Maian raskaaksi, ja tämä synnytti hänelle salaa luolassaan pojan, Hermeen. Maian kapaloitua tämän ja nukahdettua Hermes ryömi tiehensä Thessaliaan, jossa hän yön laskeuduttua ensimmäiseksi varasti Apollonin karjaa ja sen jälkeen keksi lyyran. Näkijänlahjojensa avulla Apollon löysi lopulta varkaan, mutta Maia ei voinut uskoa syytöstä, että hänen poikansa olisi varas. Apollon kutsui Zeuksen paikalle, joka kehotti palauttamaan karjan, mutta lopulta Apollon ihastui lyyraan niin, että vaihtoi varastetun karjansa siihen.
Myöhemmin Maia huolehti myös Arkaan kasvattamisesta suojellakseen lasta Heralta. Zeus oli aiemmin muuttanut lapsen äidin Kalliston karhuksi, mutta Hera oli pyytänyt Artemista kaatamaan karhun. Kalliston kuoltua Zeus vei lapsen Maian hoidettavaksi.
Sen jälkeen kun Atlas oli joutunut kannattelemaan taivasta hartioillaan, Orion alkoi jahdata tämän tyttäriä, myös Maiaa. Zeus muutti heidät ensin kyyhkysiksi ja sittemmin tähdiksi tyynnytelläkseen heidän isäänsä. Orionin tähdistön sanotaan edelleen jahtaavan heitä läpi öisen taivaan.
Manhua
pienoiskuva|Manhua vuodelta 1939. Manhua on sarjakuvaa, joka on tuotettu Kiinassa tai kiinankielisissä maissa, kuten Hongkongissa, Taiwanilla tai Singaporessa.
Manhua oli alun perin 1700-luvun termi, jota käytettiin kiinalaisesta kuvamaalauksesta. Vuonna 1904 termiä käytettiin ensimmäisen kerran kuvaamaan kiinalaista sarjakuvaa. Manhuan kiinalaiset merkit ovat samat kuin japanilaisessa mangassa ja korealaisessa manhwassa.
Hongkongista tuli manhuan tärkein markkina-alue Kiinan sisällissodan päättyessä kommunistien voittoon vuonna 1950.
RWE
thumb|Yrityksen pääkonttorina toimiva RWE-Turm on yksi Essenin maamerkeistä. RWE AG (vuoteen 1990 asti Rheinisch-Westfälisches Elektrizitätswerk AG) on Saksan toiseksi suurin energiayritys. Sen kotipaikka on Essen ja sen toimitusjohtaja on 1. lokakuuta 2007 alkaen toiminut Jürgen Großmann.
Vuonna 2000 fuusioitui kilpailijansa Vereinigte Elektrizitätswerke Westfalen (VEW) kanssa. Vuonna 2004 yritystä kritisoitiin vahvasti lobbaamisestaan, niin kutsuttu RWE-Affäre. Joulukuussa 2005 yrityksen sähköverkko kaatui joillain seuduilla useamman päivän ajaksi. Saksassa on sähköverkkomonopoli kuvan mukaisesti.
Vesi
Vesivoimaloihin sisältyy vesivoimalat an der Mosel, Saar, Ruhr, Nahe ja in der Eifel, Voimala Heimbach ja pumppausasemat Koepchenwerk (Herdecke), Schluchsee ja Vianden in Vianden, Luxemburg.
Jäte
MHKW Essen-Karnap
Kaasu
kaasuvoimaloita ovat Gersteinwerk, Werne (Stockum), Emsland (KEM), Lingen (Ems) ja Dortmund
Hiilivoimalat
thumb|Niederaußem Hiilivoimalat ovat: Frimmersdorf, Goldenberg, Neurath, Niederaußem, Weisweiler, Ibbenbüren, Gersteinwerk, Werne (Stockum), Westfalen (Hamm-Uentrop), Ensdorf, ja Duisburg-Huckingen.
Bears in Trees
Bears in Trees on englantilainen yhtye Croydonista, Etelä-Lontoosta, Englannista.
Lokakuussa 2020 Bears in Trees ilmoitti allekirjoittaneensa levytyssopimuksen Bostonilaisen Counter Intuitive Recordsin kanssa.
Historia
Lapsuuden ystävät Callum Litchfield ja Iain Gillespie perustivat bändin vuonna 2014 edellisen The November Criminals -projektinsa hajottua, johon kuului myös Bears in Trees -kitaristi Nick Peters. Litchfield tapasi George Berryn yliopistossa, joka alun perin tuotiin mukaan miksaamaan ja nauhoittamaan kappaleita. Berrystä on sittemmin tullut myös bändin rumpali.
Musiikilliset vaikutteet
Bändi mainitsee päävaikutteinaan Fall Out Boy, The Front Bottoms, Modern Baseball, The Wombats, Walk the Moon, The 1975, Dodie ja Cavetown, mutta ovat viitanneet myös moniin muihin sosiaalisessa mediassaan.
Albumit / EP: t
Bears in Trees julkaisi ensimmäisen kymmenen kappaleen kokoelmansa 1. syyskuuta 2015. Yhtye on sittemmin poistanut Let's Sleep On It -kokoelman kaikista suoratoistopalveluista paitsi Bandcampista vedoten siihen, että albumi "Ei heijasta enää tarkasti heidän ääntään". Levyn kaksi viimeistä kappaletta on lueteltu Bandcampissa bonuskappaleina.
Kappalelista:
Just Five More Minutes (2017)
Bears in Trees julkaisi debyyttialbuminsa Just Five More Minutes 14. elokuuta 2017. Kappaleet 1–11 tuotti Berry, kun taas raidan 12 tuotti Absolex. Joe Matthews soitti albumin trumpettiosuudet.
Bears in Trees viittaa faneihinsa "sandboxes" viittauksena kappaleeseen The Sandbox One. Laulu 'Good Rhymes for Bad Times' oli levyn julkaisua edeltävä single.
Bits n 'Pieces (2017)
Tämä EP julkaistiin 30. joulukuuta 2017. Deafpony-yhtyeen Mikey Tree soitti kitaraosuuden kappaleessa 'Alone in the Basement'. Laulu 'Fyaaa' on saatavilla vain Bandcampissa.
Kappalelista:
Steven Van Zandt
Steven Van Zandt eli Little Steven (s. 22. marraskuuta 1950 Boston, Massachusetts, Yhdysvallat) on yhdysvaltalainen muusikko, näyttelijä ja aktivisti. Hänet tunnetaan parhaiten Bruce Springsteenin E Street Bandin pitkäaikaisena kitaristina, Sopranos-televisiosarjan Silvio Dantena sekä Lilyhammer-televisiosarjan Frank Taglianona.
Bears in Trees
I See Blue (2019)
I See Blue julkaistiin 23. elokuuta 2019. Tämä EP kuvaa jälleen yhtyeen aikaa yliopistossa. Bändin mukaan EP on "typeristä bileistä ja typerimmistä päätöksistä", esittämällä kysymyksen "Have you ever had one of those nights [...],where you find divinity in the dead of night?" Laulu 'I Am Cold' sisältää toistuvia viittauksia Me sotasankarit-kirjaan, kitaristi Petersin suosikkiteokseen.
Kappalelista:
I Want To Feel Chaotic (2020)
Kaikki I Want To Feel Chaotic EP: n kappaleet julkaistiin yksittäin singleinä ennen EP: n täydellistä julkaisua 5. kesäkuuta 2020. Tämä EP on bändin ensimmäinen julkaisu Counter Intuitive -levy-yhtiön alaisena. Bändi viittaa tähän yksittäisten julkaisujen ajanjaksoon I Want To Feel Chaotic -aikakautena.
Steven Van Zandt
Elämä ja ura
Van Zandt opetteli soittamaan kitaraa 12-vuotiaana ja perusti ensimmäisen yhtyeensä 14-vuotiaana 1960-luvun puolivälissä. Hän valmistui Middletown Township High Schoolista vuonna 1968. Van Zandt liittyi vuonna 1975 Bruce Springsteenin E Street Bandiin. Hän tuotti 1970-luvulla kolme Southside Johnnyn albumia sekä Springsteenin The Riverin ja Born in the U.S.A:n. Sen jälkeen Van Zandt on tuottanut useiden muidenkin muusikoiden albumeita. Hän perusti 1980-luvun alussa oman yhtyeensä Little Steven and the Disciples of Soul. Hän on julkaissut useita sooloalbumeja.
Bears in Trees
Keep Me Safe (2020)
Kuten EP I Want To Feel Chaotic, Keep Me Safe EP julisti uuden aikakauden yhtyeelle. Jokainen kappale julkaistiin erikseen singleinä ennen EP: n täydellistä julkaisua 11. joulukuuta 2020 Counter Intuitive- kanssa.
Steven Van Zandt
Elämä ja ura
Van Zandt jätti E Street Bandin vuonna 1984 ja palasi siihen 1990-luvun lopulla. Hän otti 1980-luvulla osaa Etelä-Afrikan apartheidin -vastaiseen liikkeeseen ja perusti muusikkoystävienä kanssa järjestön nimeltä Artists United Against Apartheid, joka julkaisi albumin Sun City (1985). Myöhemmin Van Zandt on muun muassa arvostellut Yhdysvaltain sotilaallista vaikuttamista Keski-Amerikassa.
Bears in Trees
Keep Me Safe (2020)
Kappalelista:
Steven Van Zandt
Elämä ja ura
Van Zandt aloitti näyttelemisen vuonna 1999 Sopranos-televisiosarjan Silvio Danten roolissa. Vuodesta 2012 hän on näytellyt Lilyhammer-televisiosarjassa Frank Taglianon roolissa. Hän alkoi vuonna 2002 juontaa omaa radio-ohjelmaansa Little Steven's Undergroung Garage. Hän on perustanut mediayhtiön nimeltä Renegade Nation ja levy-yhtiön nimeltä Wicked Cool Records.
Bears in Trees
"Fly Out To Alaska" (2018)
Bears in Trees nauhoitti kappaleen 8. marraskuuta 2018 Wienin AutoHeart Studiosissa. Fly Out To Alaska -musiikkivideo kuvattiin myös bändin ollessa Wienissä. Itävallan slangia kuuluu myös kappaleessa: Ei oida! Leiban!, karkeasti käännettynä "hei tyyppi! Se on siistiä! "
Steven Van Zandt
Elämä ja ura
Van Zandt nimettiin Rock and Roll Hall of Fameen muun E Street Bandin kanssa 2014. Hän on ollut vuodesta 1982 lähtien naimisissa Maureen Van Zandtin kanssa.
Bears in Trees
Kiertueet
Bears in Trees järjestää ensimmäisen Iso-Britannian kiertueensa heinäkuussa 2021. He esiintyvät Newcastlessa, Glasgow'ssa, Manchesterissa, Birminghamissa, Nottinghamissa, Bristolissa ja Lontoossa. Kiertuetta oli lykättävä koronaviruspandemian vuoksi, sen oli tarkoitus alun perin tapahtua joulukuussa 2020.
Dragsfjärd
Dragsfjärd on entinen Suomen kunta Varsinais-Suomessa. Kunta oli kaksikielinen ja enemmistönä 76 prosenttia asukkaista puhui ruotsia ja 21 prosenttia suomea.
Dragsfjärdin naapurikunnat olivat Kemiö, Nauvo, Parainen ja Västanfjärd. Kunnanosassa sijaitsee Dragsfjärden-järvi, jonka mukaan se on nimetty.
Dragsfjärd liitettiin vuoden 2009 alussa uuteen Kemiönsaaren kuntaan, jonka muodostavat Dragsfjärdin lisäksi myös Kemiön ja Västanfjärdin kunnat. Asiasta päättivät kolmen kunnan valtuustot 26. kesäkuuta 2007. Tätä ennen Dragsfjärdiin oli liitetty Hiittisten kunta vuonna 1969.
"Siellä missä meri ja maa kohtaa, siellä sijaitsee Dragsfjärd" oli kunnan slogan.
Maantiede
Dragsfjärd sijaitsee Kemiön saaren lounaisosassa. Sen maa-ala on hyvin rikkonainen. Pinta-alasta vain 8 % oli maata. Suurin osa maa-alasta sijaitsee Kemiön saarella, jonka lisäksi kunnalla oli myös laaja saaristo. Hiittisten saaristo oli ollut osa Dragsfjärdia vuodesta 1969 lähtien.
Dragsfjärdin alueen itäosa on tasaista ja laajasti viljeltyä – kuitenkin monien kalliomäkien rikkomaa. Entisen kunnan länsiosaa kutsuttiin nimellä Ölmos. Ölmos on yhteydessä muuhun saareen kahden kapean kannaksen kautta. Merenlahdet Norrfjärden, Röviken ja niiden väliin jäävä järvi Dragsfjärden erottavat Ölmosin Kemiöstä.
Merkittäviä vesistöjä ovat Dragsfjärdin keskellä sijaitseva Dragsfjärden, sekä Björkboda träsk, Hammarsboda träsk, Stora masugnträsket ja Storträsket. Ainoa joki on Norrfjärdeniin laskeva Sunnanåjoki.
Dragsfjärdissä on kolme taajamaa. Kunnan entinen keskus Taalintehdas, kirkonkylä Kärra ja Björkboda.
Kylät
Dragsfjärd on jaettu 26:een maarekisterikylään:
Luettelo Suomen luteista
Suomessa on tavattu 544 ludelajia 34 eri heimosta. Suomessa tavattuja luteiden heimoja ovat:
Dragsfjärd
Kylät
Björkboda, Genböle, Hammarsboda, Hertsböle, Kärra, Kråkvik, Labbnäs, Lillfinhova, Långnäs, Nordanå, Purunpää, Rosendal, Rövik, Skinnarvik, Smedskulla, Storfinhova, Stusnäs, Sunnanå, Söderby, Söderlångvik, Söglö, Taalintehdas (Dalsbruk), Tynglax, Ytterkulla, Ytterölmos, Överölmos
Hiittinen on jaettu 14:ään maarekisterikylään:
Bergö, Biskopsö, Bolax, Böle, Hiittinen (Hitis), Holma, Högsåra, Kasnäs, Kaxskäla, Rosala, Stubbnäs, Tunhamn, Vänö, Vänoxa
Ruokakulttuuri
Dragsfjärdin pitäjäruoaksi äänestettiin 1980-luvulla keitetty hauki kananmunakastikkeella.
Osvaldo Ardiles
Osvaldo César Ardiles (s. 3. elokuuta 1952 Córdoba) on argentiinalainen jalkapalloilija, joka on peliuransa jälkeen valmentanut useita seuroja.
"Ossie" Ardiles pelasi Argentiinan jalkapallomaajoukkueessa keskikentällä ja voitti maailmanmestaruuden 1978. Hän pelasi MM-turnauksessa kuudessa ottelussa ja vaihdettiin loppuottelussa pois kentältä 65. minuutilla. Hän pelasi myös vuoden 1982 MM-kisoissa. Hän pelasi kaikkiaan 53 maaottelua ja teki niissä kahdeksan maalia vuosina 1975–1982.
MM-kisojen 1978 jälkeen Ardiles siirtyi maajoukkuetoverinsa Ricardo Villan kanssa englantilaisseura Tottenhamiin. Hän pelasi siellä vuoteen 1988.
Fakta (lehti)
Historiaa
Fakta-lehden perustivat vuonna 1980 Kustannusosakeyhtiö Apulehti (nyk. A-lehdet) ja ruotsalainen Veckans Affärer- ja Dagens Industri -lehtiä julkaissut Affärsförlaget AB. Lehden ideana oli ”liike- ja tuotantoelämän seuraaminen suomalaisen päättäjän näkökulmasta”. Ensimmäinen numero ilmestyi maaliskuussa 1981, päätoimittajina suomalainen Eero Sauri ja ruotsalainen, suomalaissyntyinen Bill Hancock. Liimaselkäistä, kiiltävälle paperille painettua nelivärilehteä painettiin aluksi helsinkiläisessä Yhteiskirjapaino Oy:ssä vähintään 68-sivuisena. Vuodessa ilmestyi 11 numeroa, kerran kuukaudessa lukuun ottamatta heinäkuuta. Levikin arveltiin etukäteen olevan 10 000–20 000 kappaletta.
Vuoden 1987 paikkeilla kymmenen kertaa vuodessa ilmestyneen Faktan levikki oli noin 15 000 kappaletta, ja samoissa lukemissa se oli vielä 2000-luvun keskivaiheillakin. 2010-luvun lopulla levikki on noin puolet siitä.
Faktan pitkäaikainen tekijä oli Timo Holtari, joka tuli lehteen toimittajaksi 1982 ja jäi eläkkeelle päätoimittajan paikalta vuoden 2006 lopussa.
Willy Puchner
thumb Willy Puchner (s. 15. maaliskuuta 1952 Mistelbach, Itävalta) on itävaltalainen valokuvaaja, taiteilija, piirtäjä ja kirjantekijä.
Willy Puchner tuli kuuluisaksi projektillaan "Pingviinien kaipaus". Hän matkusti neljä vuotta polyesteri – pingviini – hahmojen Joen & Sallyn kanssa niihin paikkoihin, joihin hän tunsi kaipausta – niin kuin mekin: meren ääreen, aavikolle, New Yorkiin, Sydneyhin, Pekingiin, Pariisiin, Venetsiaan, Tokioon, Honoluluun ja Kairoon; tallentaakseen valokuvissaan Joen & Sallyn näillä paikoilla. Pingviinien silmien edessä muuttuu näennäisesti tunnettukin, jo tuhat kertaa kuvattu, taas vieraaksi ja uudeksi. Freddy Langer kirjoitti tästä projektista Frankfurter Allgemeine Zeitungissa: "Hän antoi heidän poseerata kuuluisien nähtävyyksien edessä, ikään kuin kysymys olisi lomailijoista – ja valokuvasi heidät. Näin hän loi nähtävästi kahdennenkymmenennen vuosisadan kauneimman matkakuva-albumin 'Pingviinien kaipaus'." (FAZ 8. maaliskuuta 2001)
Willy Puchner on työskennellyt paljon vanhusten kanssa, minkä ohessa syntyivät projektit: "90-vuotiaat", "Vuoropuhelu vanhuuden kanssa", "100-vuotiaat", "Elämäkerta ja valokuvaus" sekä "Rakkaus vanhuudessa".
Willy Puchner kasvoi Itävallassa, Zaya-joen rannalla sijaitsevassa Mistelbachin kylässä. Hänen vanhempansa olivat valokuvaajia. 1967 – 1974 hän kävi Wienissä "Höhere Graphische Lehr- und Versuchsanstalt" -koulun valokuvauslinjan, jonka jälkeen hän opetti kaksi vuotta samassa koulussa. Vuodesta 1978 lähtien hän on toiminut vapaana valokuvaajana, piirtäjänä, taiteilijana ja kirjantekijänä. 1983 – 1988 hän opiskeli filosofiaa, tiedotusoppia, historiaa, sosiologiaa ja suoritti 1988 loppututkinnon yhteiskuntafilosofiassa, aiheenaan "Über private Fotografie". Vuodesta 1898 lähtien hän on työskennellyt vakituisesti "Wiener Zeitung" -sanomalehdessä.
Kaarlo Lehtiö
Kaarlo Sanfrid Lehtiö (vuoteen 1905 Lindholm, 29. tammikuuta 1902 Turku – 7. kesäkuuta 1978 Helsinki) oli suomalainen teollisuusjohtaja, joka oli koulutukseltaan metsänhoitaja ja sai vuorineuvoksen arvon vuonna 1960.
Pian sen jälkeen Lehtiö siirtyi Veitsiluoto Oy:n palvelukseen. Hän toimi yrityksessä konttoripäällikkönä, metsäpäällikkönä ja ja vuosina 1944-1953 apulaistoimitusjohtajana. . Vuonna 1953 Lehtiö kutsuttiin Oulu Oy:n toimitusjohtajaksi. Tässä tehtävässä hän toimi vuosina 1953–1967.
Ammattiinsa liittyen Lehtiö toimi Puunjalostusteollisuuden työnantajajärjestöissä. Oulussa ollessaan hän toimi paikallisen kauppakamarin ja työnantajajärjestöjen jäsenenä. Kemissä olleessaan hän kuului Kemin kaupungin lautakuntien jäsenenä ja kaupunginvaltuustossa.
Kaarlo Lehtiö sai vuorineuvoksen arvon 1960.
Pirkko Ruohonen-Lerner
Pirkko Anneli Ruohonen-Lerner (s. 6. helmikuuta 1957 Hyvinkää) on suomalainen poliitikko. Hän oli perussuomalaisten kansanedustaja vuosina 2007–2015 Uudenmaan vaalipiiristä. Ruohonen-Lerner toimi perussuomalaisten eduskuntaryhmän puheenjohtajana 2011–2014. Ruohonen-Lerner valittiin jatkokaudelle myös vuoden 2015 vaaleissa, mutta toukokuussa 2015 hän siirtyi Euroopan parlamentin jäseneksi Sampo Terhon noustua eduskuntaan. Europarlamenttivaaleissa 2019 hän jäi varasijalle. Ruohonen-Lerner nousi varasijalta takaisin europarlamenttiin Laura Huhtasaaren siirryttyä eduskuntaan huhtikuussa 2023.
Ura
Ruohonen-Lerner valmistui ylioppilaaksi vuonna 1976, laskentamerkonomiksi 1979 ja varanotaariksi 1981.